**Vážení rodičia !**

Naša škola ponúka v rámci školského vzdelávacieho programu na 1.stupni aj ďalší **povinne voliteľný predmet.**

Podľa toho, k čomu vaše dieťa inklinuje a podľa toho, v čom by si malo svoje zručnosti rozvíjať, máte možnosť si vybrať z týchto povinne voliteľných predmetov:

* **Loptové hry**  sú zamerané na rozvoj koordinácie pohybov a zdokonaľovanie základných pohybových schopností.
*  **Základy tanca**, kde sa učia základom rytmiky, prvé tanečné kroky a ľudovým tradíciám.
*  **Logika,** kde si žiaci pomocou logických matematických a iných hier rozvíjajú logické a strategické myslenie.

Tento povinne voliteľný predmet je zahrnutý do rozvrhu hodín, vaše dieťa ho bude navštevovať celý školský rok a nie je ho možné meniť počas školského roka. Preto zvážte jeho výber a zároveň Vás prosíme o zapísanie tohto predmetu do elektronickej prihlášky.